ועדת העבודה והרווחה, כנסת 25, פרוטוקול מספר 73, 2023-06-26 00:00

חוה אתי עטייה: בוקר טוב לכולם, יום שני בשבוע, ז' בתמוז תשפ"ג, 26 ביוני 2023

חוה אתי עטייה:  אני מתכבדת לפתוח את ישיבת הוועדה בנושא בקשה לדיון לפי סעיף 111(ה) לתקנון הכנסת של חברי הכנסת: עאידה תומא-סלימאן, דבי ביטון, אפרת רייטן-מרום, חילי טרופר, יבגני סובה, בנושא סטטוס פיילוט הכשרות לעובדים פלסטינים בענף הבנייה לפי החלטה 189

חוה אתי עטייה:  היות והמבקשים את הדיון עדיין לא הגיעו, וחברת הכנסת עאידה תומא-סלימאן, נאמר לי שתגיע בהמשך, אני אתן את רשות הדיבור למי שנמצא

חוה אתי עטייה:  אני אתן פחות או יותר סקירה קצרה

חוה אתי עטייה:       מנהל הבטיחות פרסם ב-24 בפברואר 2022 על החלת פיילוט הכשרת עובדים פלסטינים על ידי הקרן לעידוד ופיתוח ענף הבנייה בישראל ל-3,650 עובדים

חוה אתי עטייה:  נאמר שזה תנאי בסיס למתן היתר עבודה ושאופן החיוב יפורסם בהודעה נפרדת או נוהל לאחר שיילמדו מסקנות הפיילוט

חוה אתי עטייה:       לפני שאני אתן את רשות הדיבור לרן כהן, מנהל תחום בכיר בטיחות, ולשאר, אני אשמח שיתמקדו בשאלות שקו לעובד שלח לנו

חוה אתי עטייה:  למרות שהפיילוט התחיל כבר בחודש אפריל 2022, עד היום לא התפרסם עדכון בדבר אופן התקדמותו, חרף פניות חוזרות ונשנות למינהל הבטיחות

חוה אתי עטייה:  כזכור לי, בחודש מרץ הוועדה המיוחדת לעובדים זרים גם ניהלה דיון בנושא עם חברת הכנסת לשעבר מראענה, ועלו נושאים

חוה אתי עטייה:  אנחנו רוצים לא להתפזר בדיון, להתמקד בשאלות שניתנו על ידי קו לעובד: מדוע לא פורסמו מסקנות הפיילוט? האם קיים מאגר של עובדים שעברו הכשרה? מדוע בין מטרות פיילוט המינהל לא צוין הפחתת תאונות בפועל, והאם זה אחד הנושאים שנבדקו? מדוע מאגר העובדים המוכשרים אינו נגיש למעסיקים? יש הרבה שאלות ענייניות ונשמח שנתמקד רק בשאלות

חוה אתי עטייה:  נעשה גם ישיבת מעקב בהמשך אם יידרש

חוה אתי עטייה:       אני חברה בוועדה המיוחדת לעובדים זרים

חוה אתי עטייה:  אני אבקש מיושב-ראש הוועדה, חבר הכנסת רביבו, גם לקיים דיון בנושא, אם זה לא ייתן לנו מענה

חוה אתי עטייה:      רן כהן, תחום בכיר בטיחות

רן כהן: בוקר טוב, רן כהן, משרד העבודה

רן כהן:  אני אתן סקירה מקדימה של 60 שניות על איך זה נולד

רן כהן:  ב-2018 נחתם הסכם עם ההסתדרות

רן כהן:  חתמו עליו יו"ר ההסתדרות דאז, ניסנקורן ושלושה שרים, שר האוצר, שר השיכון, שר העבודה דאז, חיים כץ

רן כהן:  אחד הסעיפים שם דן בהכשרת בטיחות בסיסית, שההסתדרות אז דרשה שהיא תהיה לכל העובדים בענף הבינוי, שתהיה על חשבון המעסיקים

רן כהן:  ככה זה התחיל להתגלגל לראשונה בצורה פומבית ומצוטטת בניירות

רן כהן:       היום גם יש בעצם חובות הדרכה לעובדים

רן כהן:  זה לא שהמצב היום הוא שיש איזשהו ואקום

רן כהן:  כל עובד שמגיע צריך לעבור הדרכה על הסיכונים במקום העבודה, צריך לרענן אותה אחת לשנה, מקבל תמצית מידע בכתב בנוסף להדרכה, והוא גם צריך לקבל הדרכה מן הסתם על הסיכונים הספציפיים בעמדת העבודה שלו, אבל חשבנו שלאור כשל השוק שקיים בעניין בטח ב-2018, מאז התקדמנו גם בטיוטות חקיקה שכבר נמצאות בשלבים סופיים, שיכול להיות שצריך להפוך את זה למשהו שהוא יותר מרוכז

רן כהן:       ב-2018 זה היה לכל העובדים

רן כהן:  ב-2017 התחלנו עוד לפני ההסכם לסגור את זה בתאום מול רשות אוכלוסין והגירה רק על העובדים הזרים במסגרת ההסכמים הבילטראליים, זאת אומרת סיניים שמגיעים

רן כהן:  עכשיו יש איזשהו הסכם עם ההודים שעומד להבדיל או שאולי כבר הבשיל לאחרונה

רן כהן:  לא עקבתי, אבל גם שם תיכנס ההכשרה כי אז קל לאכוף את זה

רן כהן:  בעצם למעט הסינים ועובדים מחו"ל שמגיעים במסגרת הסכמים בילטראליים, שאר האוכלוסייה לא נכללה במהלך שעשינו

רן כהן:      ב-2018 עדיין לא ידענו איך לעשות את זה

רן כהן:  זה אמנם נכנס, השרים הסכימו, ההסתדרות דרשה, גם הצביעה על מקור מימון, תיכף נגיע גם לזה

רן כהן:  ב-2021 ראינו שיש הכשרות שהן באופן וולונטרי נעשות על ידי הקבלנים

רן כהן:  מבחינתנו מה שהיה חשוב זה לאו דווקא תוכן ההכשרה למרות שלא היה לנו מה להשיג עליה, אלא רק העובדה שזה נראה שהשיטה כשיטה היא אפשרית, ואז בעצם ניצלנו את חוק ההסדרים באוגוסט 2021 וביקשנו אחרי תיאומים שעשינו בין המשרדים, להטמיע שאנחנו נבחן, כי צריך להבין את המשמעויות שתיכף ניגע בהן, נבחן אפשרות להכשרת בטיחות לעובדים פלסטינים בתיאום עם רשות אוכלוסין והגירה והמינהל האזרחי

חוה אתי עטייה: ומשרד השיכון

רן כהן: כן, זו הייתה הצעת מחליטים שלהם

חוה אתי עטייה: החלטת ממשלה 189 מאוגוסט 2021

רן כהן: נכון

רן כהן:  ברגע שההחלטה הזאת עברה, בעצם נכנסנו למצב שבו מצד אחד רצינו להתחיל כבר לעקוב אחרי הפיילוט, מה שעד אז עשינו כצופים מהצד, שזה אומר גם לחלק משובים כדי לראות איך עברו אותה הפועלים, ומהצד השני רצינו גם לעבוד על התיאום בין המשרדים כי בסוף צריך לנהל את הדבר הזה אם וכאשר הוא נכנס לעבודה, הצורה שבה מקבל היתר ומה גבולות ההיתר ואיך אנחנו יודעים אם עברת לא עברת, אז יש פה עבודה מאחורי הקלעים בין המשרדים, עבודה מקצועית

רן כהן:      כשפרסמנו במרץ 2022 - - -      

חוה אתי עטייה: 24 בפברואר 2022 על החלת הפיילוט

רן כהן: נכון

רן כהן:  בעצם בשלב הזה התחלנו לעקוב כבר בצורה ממוסדת עם שאלונים, ועשינו גם כמה ביקורים במכללה שאז העבירה את זה, עדיין מעבירה, כשבמקביל עשינו עבודה שהיא בעינינו הייתה האתגר האמיתי מול משרדי הממשלה

רן כהן:  אנחנו סיימנו, דרך אגב, תיכף אני אגיד גם למה

רן כהן:  מבחינתנו הסילבוס מוצלח

רן כהן:  אנחנו תחמנו אותו ליום אחד

רן כהן:  אגב, הסיבה שתחמנו אותו ליום אחד היא בגלל שהיה צריך לאזן בין הרצון להכשיר את הפועלים לבין רצון לתת לענף גם איכשהו להמשיך לעבוד

רן כהן:  אי אפשר לקחת פועלים שהם הבסיס לענף הזה, בטח בעבודות רטובות, ופשוט להוציא אותם ליומיים, שלושה, ארבעה של קורס

רן כהן:  זה צריך להיות ממוקד ובכוונה בחרנו במה שהכי הרבה פוגע בעובדים, שזה הסיפור של נפילה מגובה, התחשמלות

רן כהן:  באמת זה יום ממוקד, גם הדרכת עבודה בגובה, גם סיכוני התחשמלות

רן כהן:  זה הדבר שהכי חשוב בשבילו לסגור אותם במקום אחד כדי לתת את הדברים האלה, ואחר כך באתרים יש את שאר החובות החוקיות שציינתי, לתת להם הדרכות

רן כהן:       נקבעה איזושהי טיוטה לתשתית שיתוף פעולה מבחינת העברת מידע בין המשרדים, ואחרי שזה נקבע והפיילוט מבחינתנו הושלם, גם מהעובדה שחווינו ובדקנו - - -      

חוה אתי עטייה: בכמה עובדים מדובר?     

רן כהן: 2,650

חוה אתי עטייה: זה לא 3,650?     

רן כהן: זה הם עשו אקסטרה

רן כהן:  הם עדיין עובדים בצורה וולונטרית, שזה בסדר גמור

רן כהן:  אנחנו מבחינתנו את הליווי ניתקנו מגע ב-2,650, כי מבחינתנו זה כבר הספיק כדי לתקף עד כמה אנחנו מרגישים בנוח עם הסילבוס שנבחר, ומהצד השני גם סגרנו את התיאומים שהיה חשוב לנו לעשות, כי להגיד שאני עושה הכשרה לא מסוגל לאכוף אותה זה הרי לא חוכמה

רן כהן:       בעצם הסיבה שלא הרחבנו את זה, פה דווקא בעניין הזה זה טוב שהדיון הזה מתקיים

רן כהן:  כמו שציינתי, מאחר ואנחנו לא רוצים לחייב לפני שיש לנו פתרון כלכלי לעלות שעלולה להתגלגל על העובדים עצמם, בסוף עלות ההכשרה היא סביב ה-500–600 שקלים ליום, יום עבודה זה נגיד עוד 1,000 ואנחנו לא רוצים שיקרה מצב שאם אנחנו נגיד, טוב, אנחנו רוצים הכשרה מבלי להצביע על מה יהיה עם העובדים האלה ושאחר כך לא יבקשו מהם לממן את זה, כי זה בסוף יהיה תנאי להיתר כניסה לישראל ואנחנו לא רוצים לגרום להם עוול בעניין הזה, אז פתחנו את ההסכם מ-2018

רן כהן:  רצינו לראות מה הבסיס שלנו בכלל לדרוש סבסוד מלא על ידי המעסיקים

רן כהן:  ההסכם הזה כפי שציינתי נחתם עם ההסתדרות, לא עם הקבלנים, אז ההסתדרות דרשה שיהיה מימון מלא על ידי המעסיקים, אבל המעסיקים הם לא צד - - -      

חוה אתי עטייה: ההכשרה תהיה על ידם, על ידי הקרן לעידוד ופיתוח ענף הבנייה בישראל?     

רן כהן: לא, לא

חוה אתי עטייה: אין כל קשר?     

רן כהן: לנו היה נורא נוח בשביל הפיילוט, כבר להישען על תשתית שכבר רצה, כי לא צריך להקים תשתית מאפס, אבל זה היה רק כדי באמת לבדוק את הפיילוט ולהתקדם מבלי להיכנס עכשיו לעוד מהלכים שלנו, כי רצינו לעשות את זה מהר מבחינת המסקנות שנגיע אליהן

רן כהן:  כרגע אנחנו נמצאים במצב שלפני בערך חודשיים להערכתי נשלחו מכתבים, כי זאת ההנחיה שקיבלנו מהלשכה המשפטית שלנו, גם ליו"ר ההסתדרות וגם לנשיא התאחדות בוני הארץ, ונשאלה שם שאלה האם אתם מוכנים לממן באופן מלא את המהלך? לא קיבלנו תשובה

חוה אתי עטייה: מאפריל עד היום לא הייתה תשובה מההסתדרות?      

רן כהן: נכון

חוה אתי עטייה: באפריל החלו ההכשרות, נכון?     

רן כהן: לא, לא

רן כהן:  המכתב נשלח עכשיו

חוה אתי עטייה: הבנתי, אבל באפריל 2022 התחלתם בהכשרות

רן כהן: כן, אבל לא ביקשנו תשובות באפריל 2022

רן כהן:  תשובות ביקשנו מלפני חודשיים

חוה אתי עטייה: אם אתה יכול להתייחס מה קרה מאפריל 2022 שהתחילו ההכשרות, איך זה השפיע על מספר התאונות? תוכל לתת מאפריל עד היום גם

רן כהן: לבדוק סטטיסטית האם 2,600 איש זה מה שעזר לתאונות, כן או לא, זה לא רציני, זה לא אפשרי, מה גם שהבעיה של התאונות היא הרבה יותר מורכבת מאשר רק הסיפור של ההכשרות

רן כהן:  בגלל זה אנחנו מקדמים את טיוטת החקיקה שממש כבר סיימה את כל האישורים של משרד המשפטים וגם תגיע לוועדה הזאת, וזה יהיה שינוי שהוא גיים צ'נג'ר בענף מבחינת השיטה שבה הוא עובד, מהפן של הבטיחות

רן כהן:  ההכשרות עצמן נועדו באמת לתת איזשהו מענה לאוכלוסייה שהיום בגלל איך שהשוק עובד, אנחנו לא לגמרי בטוחים שהם מקבלים

עאידה תומא סלימאן: סליחה, אולי פספסתי

עאידה תומא סלימאן:  מה החקיקה?     

חוה אתי עטייה: שאתה אומר שהיא כבר עם משרד המשפטים

חוה אתי עטייה:  אתה יכול לפרט על החקיקה?     

רן כהן: כן

רן כהן:  חברת הכנסת, אני חושב, מכירה אותה

רן כהן:  זה בעצם הרפורמה שאנחנו עושים לגבי אחריות בעלי תפקיד, ויש גם יותר מאשר אחריות בעלי תפקיד, כי זאת חקיקה בת 40

רן כהן:  כשאתה פותח אותה, אתה פותח אותה לגמרי

עאידה תומא סלימאן: רציתי להיות בטוחה שמדובר על בעלי התפקיד

חוה אתי עטייה: בסדר

רן כהן: לכן אני חושב שלגבי ההכשרה, אם יורשה לי למקד, ככל שעכשיו נצליח לקבל תשובה לכאן או לכאן, כל תשובה זה עכשיו עץ החלטות לאיזה כיוון צריך לפנות, אבל יש פה נציגים של ההסתדרות של הקבלנים

רן כהן:  מכתב נשלח, לא נענה

רן כהן:  נשמח לשמוע

רן כהן:  אני לפחות אשמח לשמוע האם כבר לנצל את הוועדה הזאת גם עבור המשרד שלי, מה עמדתכם? כי אולי פה אנחנו נקבל את התשובה

חוה אתי עטייה: חברת הכנסת עאידה תומא-סלימאן, בבקשה

עאידה תומא סלימאן: תודה רבה

עאידה תומא סלימאן:  האמת, אני חייבת תודה ליושב-ראש ולך על ניהול הישיבה הזו

עאידה תומא סלימאן:  הפנייה שלי הגיעה לאחר שהחלטתי ליזום את הדיון הזה לאחר ששמעתי על כל העניין של ההכשרות האלה

עאידה תומא סלימאן:  אנחנו יודעים לא רק, לצערי הרב, מהמספרים העולים ומטפסים

עאידה תומא סלימאן:  יש תוספת כל הזמן, עלייה במספר הפועלים שנפגעים מתאונות עבודה

עאידה תומא סלימאן:  אני כל הזמן מחפשת מה הכלים המונחים בידיים גם של הקבלנים, אבל גם מבחינת חקיקה ומבחינת מדיניות

עאידה תומא סלימאן:       גיליתי את ההחלטה של הממשלה מ-2016

עאידה תומא סלימאן:  הייתה החלטת ממשלה 2174 שמדברת על הקמת מערך שלם של בחינה, הדרכה והשמה לעובדים פלסטינים

עאידה תומא סלימאן:  אנחנו יודעים גם כן שמספר התאונות בקרב העובדים הפלסטינים הוא גם אחוז גבוה, ושמחתי לראות שבאמת הייתה החלטה ממשלתית

עאידה תומא סלימאן:  אני מבינה, כאשר המדינה, הממשלה מחליטה החלטה ממשלתית, היא בעצמה לוקחת על עצמה את האחריות גם למימון, יישום ההחלטות שלה

עאידה תומא סלימאן:  בדרך כלל כשמחליטה הממשלה, היא לא מקבצת נדבות

עאידה תומא סלימאן:  הם לא מחליטים עד שלא יודעים שיש להם תקציב ליישום

עאידה תומא סלימאן:  ככה לפחות אומרים לנו כשאנחנו רוצים לחוקק חוקים

חוה אתי עטייה: נכון

עאידה תומא סלימאן: אומרים לנו, קודם כל צריך למצוא את הסעיף התקציבי, את המקור התקציבי, אז מה, ממשלה מחליטה החלטות סרק סתם? מחליטים החלטה כזו כדי לסמן "וי", הנה אנחנו דואגים לעניין? את האמת, לבדוק איך זה התממש לאורך השנים

עאידה תומא סלימאן:  אנחנו מדברים על 2016

עאידה תומא סלימאן:  אנחנו כבר ב-2023

חוה אתי עטייה: את הפסדת את הפתיח

חוה אתי עטייה:  דיברנו על זה

עאידה תומא סלימאן: בסדר, אז נדגיש את זה

חוה אתי עטייה: אין בעיה, אני מסכימה איתך

עאידה תומא סלימאן: אין מה לעשות, נתקעתי בפקקים

עאידה תומא סלימאן:  את רוצה שנדבר על מצב התחבורה במדינת ישראל?      

חוה אתי עטייה: זה כבד עלינו

עאידה תומא סלימאן: אני מתייחסת להחלטת הממשלה

עאידה תומא סלימאן:  זה מה שנקרא מקור תקציבי

עאידה תומא סלימאן:  בגלל זה אני שוב אומרת, היה פיילוט

עאידה תומא סלימאן:  אני ניסיתי לברר מה קרה עם הפיילוט הזה, כמה בעצם השתתפו בפיילוט הזה? את האמת, בשאילתה שהגשתי לא קיבלתי מידע מאוד מדויק על כמה השתתפו

עאידה תומא סלימאן:  בהשוואה למידע אחר ולניירות עמדה שהגישו גם כן ארגונים שמתעסקים בעניין, הפיילוט נראה מאוד קטן לעמת מה שארגונים אמרו שהם עשו בכוחות עצמם

עאידה תומא סלימאן:       אני רוצה להבין קודם כל, הפיילוט התחיל ונגמר, אני מבינה, ויש מסקנות שצריך להסיק אותן

עאידה תומא סלימאן:  יכול להיות שפספסתי

עאידה תומא סלימאן:  אני מקדימה כדי שלא יגידו לי, אמר ופספסת

עאידה תומא סלימאן:  אני מבינה שכל פיילוט נעשה כדי ללמוד את התוצאות שלו ולנסות לשפר את התוצאות

עאידה תומא סלימאן:  האם יש מסקנות מאוד ברורות שאתם הגעתם אליהן חוץ מהעניין של איפה לגייס את התקציבים? אני מבינה את החקיקה שאתם מנסים לקדם, אבל בעניין הספציפי הזה, את הכסף, אתה מתייחס ל-0

עאידה תומא סלימאן: 8% שכל קבלן צריך לשלם?      

קריאה: אפילו יותר, גבירתי

עאידה תומא סלימאן: אני אשמח לשמוע האם אתם רוצים להפוך את החלטת הממשלה, אתם תכניסו אותה גם כן לחקיקה? האם תהפכו אותה לתקנה שמחייבת? הרי אמרתם שתחייבו מתן אישורי עבודה בזה שהם יעברו את ההשתלמות באיזשהו שלב

חוה אתי עטייה: להתנות את ההיתר

עאידה תומא סלימאן: להתנות את ההיתר בזה שהם עברו השתלמות

עאידה תומא סלימאן:  האם זה הופך להיות תקנה? האם זה יישאר כהחלטה? האם זה מבוצע?      

חוה אתי עטייה: האם תהיה אכיפה?     

עאידה תומא סלימאן: האם זה מבוצע והאם מישהו בודק?      

חוה אתי עטייה: יש הרבה דברים באוויר ומאוד הרבה זמן זה נמשך

רן כהן: נשאלו הרבה שאלות ונאמרו כמה דברים, אז אני רק רוצה לחדד

רן כהן:  החלטת הממשלה הייתה מאוד מאוד מדויקת במילים שלה ולא סתם – מינהל הבטיחות יבחן

רן כהן:  "אופן ביצוע היישום ייבחן בתיאום עם אוכלוסין והגירה ושיכון ומינהל אזרחי

רן כהן:  אין פה החלטה שעברה על תקצוב

חוה אתי עטייה: אבל הוא יבחן

חוה אתי עטייה:  מה קרה מאז הבחינה ועד היום? תפרט לנו

רן כהן: אני אסביר

חוה אתי עטייה: זה מאוגוסט 2021

רן כהן: היה לי חשוב להגיד, זה לא שהממשלה ב-2021 אמרה, אנחנו נותנים כסף

חוה אתי עטייה: לא, נכון

רן כהן: זה דבר אחד

רן כהן:  דבר שני, הליך הבחינה כולל הרבה יותר מאשר רק הפיילוט

רן כהן:  בסוף זה יום אחד של הכשרה

רן כהן:  זה לא תואר במכון ויצמן

רן כהן:  אנחנו יודעים מה אנחנו רוצים לתת להם

רן כהן:  אנחנו רוצים לתת להם את ההכשרות של גובה וחשמל

רן כהן:  זה מה שחשוב

רן כהן:  זה מה שפחות או יותר הכי הורג אותם

עאידה תומא סלימאן: על התוכן של ההכשרות נדבר אחר כך, כי גם שם יש בעיה

רן כהן: בסדר

רן כהן:  רצינו גם לתקף אותו

רן כהן:  לא יכולנו להגיד, אה, אוקיי, יש משהו שרץ עם הקרן, אז נסמוך עליהם

רן כהן:  חייבים כממשלה גם לתקף ולכן הפיילוט הוא היה כזה שגם במהלכו העברנו שאלונים וביקרנו במכללות, מה שלא עשינו כל עוד זה היה וולונטרי ורק שמענו את זה מהצד

חוה אתי עטייה: אבל לא פרסמתם את מסקנות הפיילוט

רן כהן: לא, לא פרסמנו

רן כהן:  תיכף אני אגע בזה

חוה אתי עטייה: הרבה זמן עבר, לא?     

רן כהן: אני יכול להגיד, זה הצליח

רן כהן:  אין בעיה עם הסילבוס, זה בסדר

רן כהן:  העניין הוא אחר

רן כהן:  הפרסום גם כן לא יוביל לשינוי

עאידה תומא סלימאן: הפרסום לא יוביל לשינוי אבל ייתן לנו להבין איך אתם חושבים ואיך אתם - - -      

רן כהן: אני רוצה להשיב לך על זה

חוה אתי עטייה: אולי אפשר לחשוב על כלים נוספים

רן כהן: הנה, זאת הנקודה

רן כהן:  מה שחשוב היה לנו זה לראות איך הופכים את זה לישים

רן כהן:  נגיד, בסדר, עושים יום אחד של הכשרה

רן כהן:  עכשיו איך זה קורה, איך אוכפים את זה, מה המשמעות לעובדים? אלה השיחות הבאמת משמעותיות שבתקופת הפיילוט ניצלנו כדי לעשות אפילו יותר מהסילבוס והמכללה

רן כהן:  זה ידענו מראש שכנראה זה בסדר גמור

רן כהן:  זה הזמן שניצלנו כדי לשבת עם אוכלוסין והגירה ומינהל אזרחי, גם כדי לדבר את השפה אחד של השני

רן כהן:  יש עניין של מערכות מידע, יש עניין של מגבלות כאלה ואחרות

רן כהן:       ככל שלא תהיה הסכמה של הקבלנים לממן את זה, אז אני לא פה בשם המשרד יכול לומר - - -      

חוה אתי עטייה: קבלנים זה גם מעסיקים?     

רן כהן: מבחינתי זה המעסיקים, נכון

רן כהן:  זה מה שההסתדרות גם דרשה בהסכם

רן כהן:  זה מה שנחתם

רן כהן:  משפטית אמרו לנו, אתם לא יכולים ככה סתם

רן כהן:  בסדר, אני מקבל

רן כהן:  ככל שלא תהיה הסכמה כזאת, אז המשמעות במשרד, שהיא עדיין לא נבחנה מבחינת ההחלטה שצריכה להתקבל, כי שלחנו מכתבים ולא נענינו, ובגלל זה אני מקווה אולי שפה נשמע תשובות, זה ללכת לבחון הליך של תקנה

רן כהן:  בעיניי זו צריכה להיות הוראת שעה אבל לא ניכנס לזה כרגע, להכשרה של 80,000

רן כהן:      חשוב להבין, העלות המשקית היא סביב ה-150 מיליון שקל, זאת אומרת שגם לפי חוק עקרונות ההסדרה יש לנו כבר איזשהו עכשיו עניין נפרד עם רשות ההסדרה כי זה מעל ה-100 מיליון, אבל אם לא תהיה ברירה וזאת תהיה התשובה, אז זה מה שהמשרד יבחן

רן כהן:  כרגע עוד לא קיבלנו מענה מהצדדים

עאידה תומא סלימאן: קצת תמוה בעיניי שאתה מנפנף את העניין של המסקנות מהפיילוט

עאידה תומא סלימאן:  אתה אומר, זה לא העיקר עכשיו, אנחנו דנו בזה

עאידה תומא סלימאן:  אנחנו המחוקקים פה שמפקחים על העבודה שלכם, מבקשים לדעת מה המסקנות

עאידה תומא סלימאן:  מבחינתך לא חשוב

עאידה תומא סלימאן:  לי חשוב

עאידה תומא סלימאן:  אני רוצה לדעת מה המסקנות שהיו מהפיילוט הזה, ואתם צריכים לדווח לנו ברגע שאנחנו מבקשים לדעת

עאידה תומא סלימאן:  אני רוצה לדעת כמה פועלים עברו את הפיילוט

רן כהן: בתקופה שאנחנו תחמנו, 2,650

רן כהן:  עברו יותר כי זה לא באופן וולונטרי, אבל כשאנחנו ליווינו זה 2,650

רן כהן:  השאלונים שאספנו, שאלונים בערבית

רן כהן:  אני לא דובר ערבית אבל יש לנו מפקחים שדוברי ערבית, אז ביקשנו מהם שיקראו ויסכמו אותם

רן כהן:  הם לא סיכמו את כולם אבל סיכמו הרבה מהם כדי שנבין שגם מבחינת הפועלים הם חוו את זה דבר שהוא חיובי, חידש להם, קיבלו הדרכות שלא הכירו לפני כן למרות שעל פניו חלקם עובדים עשר ויותר שנים

רן כהן:  היו אמורים לקבל הדרכת עבודה בגובה מזמן, כמה פעמים כבר במהלך התקופה שהם עובדים בישראל, זאת אומרת זה הוכיח את עצמו מבחינת הצורך

רן כהן:       בעיניי, כדי שיהיה אפקטיבי המנגנון של היישום, פה קבור הכלב, זאת אומרת זה מירב המאמצים שעשינו

רן כהן:  זה לא דבר מובן מאליו

רן כהן:  אגב, זה לא קיים באף מדינה אחרת, למיטב ידיעתנו בעולם, שבכלל בוחנים דבר כזה בחיוב שהוא ממשלתי, אבל אני נורא שמח שגם קיבלנו שיתוף פעולה בעיניי יוצא מן הכלל

רן כהן:  אנחנו לא תמיד זכינו ממשרדים אחרים, אבל עם אוכלוסין והגירה ומינהל אזרחי זה ממש אינטרס היה שלהם, לא פחות משהוא שלנו, ככה גיליתי

רן כהן:  פה טמון העניין, וכמובן הנושא של הסבסוד

רן כהן:  ככל שלא יהיה לזה מקור תקציבי, אז אנחנו יכולים להעריך ברמה גבוהה שזה פשוט יגולגל לעובדים

חוה אתי עטייה: איפה זה עומד עכשיו?     

רן כהן: אנחנו פנינו לפי מה שאמרו לנו בלשכה המשפטית כשבאנו אליהם עם ההסכם, והשרשור של כל מה שעד עכשיו תיארתי פה

רן כהן:  אמרו לנו, תשמעו, לפני שבכלל בוחנים מהלך של חקיקה, תקנה, הוראת שעה או מה שייבחר, צריך לפנות ליו"ר ההסתדרות ולנשיא התאחדות בוני הארץ במכתב, ולהגיד להם, זה הפיילוט, זה המצב, זה כשל השוק, זה ההסכם מ-2018, אנחנו מבקשים לדעת

חוה אתי עטייה: למה צריך במכתב? למה לא פגישות מרתוניות?      

רן כהן: תיראי, גבירתי, בעניין הזה של הפגישות בעל פה כשמדברים על כאלה סכומים - - -      

חוה אתי עטייה: לא בעל פה, בישיבה - - -      

רן כהן: לא, הישיבות האלה לא מובילות ליותר מידי בהקשר הזה

רן כהן:  צריך דברים שחור על גבי לבן

רן כהן:  אגב, עכשיו כל השחקנים נמצאים פה

רן כהן:  הלוואי שאני אשמע איזושהי תשובה שתשמח אותנו

רן כהן:  זאת גם ההנחיה המשפטית שקיבלנו, כי בסוף צריך למסמך את הדברים אם הולכים לכיוון של חקיקה

חוה אתי עטייה: אני רוצה לדעת אם יש פה נציג מהסתדרות העובדים החדשה והתאחדות הקבלנים

מתי רביבי: אני מהתאחדות הקבלנים

מתי רביבי:  אני ממטה הבטיחות, מהנדס בטיחות

חוה אתי עטייה: שם לפרוטוקול

מתי רביבי: מתי רביבי

מתי רביבי:  אני ברשותכם רוצה להתחיל מהפתרון, לא מהבעיה

מתי רביבי:  מדובר פה על מצב שבו אנחנו כמדינה לוקחים אחריות על מידת הכשירות של העובדים לעסוק במקצוע שנחשב כמסוכן ביותר בעצם מהמקצועות האזרחיים

מתי רביבי:  מקצועות צבאיים אולי קצת יותר, אבל מהמקצועות האזרחיים זה המקצוע המסוכן ביותר

מתי רביבי:  הרעיון הוא ליצור תהליך מדורג של הרשאת עבודה לעובדים פלסטינים

מתי רביבי:  החלק הראשון הוא על תנאי והחלק השני הוא קבוע

מתי רביבי:  החלק של התנאי זה חלק שניתן על ידי המינהל לתקופה של חודשיים

מתי רביבי:  בתקופה הזאת אישור שהייה זמני

מתי רביבי:  הם צריכים לעבור את הסדנה לבטיחות מעשית

מתי רביבי:       במהלך אותם חודשיים, ברגע שהם קיבלו חתימה שאכן הם סיימו את הסדנה על הדרכת בטיחות מעשית, הם מקבלים את האישור הקבוע שהוא מתחדש כל חצי שנה, גם מה שהבנתי, מסיבות אחרות לגמרי, אבל אחת לשנתיים, שהזמן מתכנס לשנתיים, הוא יצטרך שוב לעבור את התהליך הזה כדי לחדש ולחזק את הנדרש ממנו מבחינה מקצועית

מתי רביבי:       אני רוצה רגע אחד לדבר על המהות של סדנת הבטיחות המעשית הזאת כי יש בה בפירוש בשורה שאתם לא מכירים אותה, ואני אנצל את ההזדמנות כדי ליידע אתכם בבשורה שישנה שם

מתי רביבי:  הסדנה הזאת איננה עוסקת רק בהקניית ידע

מתי רביבי:  היא עוסקת בהקניית ידע, ערכים ואיזשהו מכלול שלם של כללי התנהגות או דפוסי התנהגות באתרי בנייה, בדגש על היבטי החניכה שבין מנהלים לבין עובדים

מתי רביבי:  המדריכים בסדנאות האלה אינם מכונים מדריכים

מתי רביבי:  הם מכונים חונכים

מתי רביבי:  יחידת הלימוד הקטנה ביותר בסדנאות האלה איננה עובד בודד אלא זוג, שניים

מתי רביבי:  הסיבה שאנחנו קבענו את יחידת הלימוד הקטנה ביותר כזוג, נועדה כדי לחזק את ההיבטים של הערבות ההדדית שמוקנית תוך כדי המעבר על החומר

חוה אתי עטייה: מר רביבי, אתה יכול קצת לתמצת בקיצור, כי יש פה הרבה דוברים ויש לאחר מכן דיון הבא

מתי רביבי: לא הבנתי את השאלה

חוה אתי עטייה: אם אתה יכול לתמצת

מתי רביבי: אני רוצה כן לפרט

חוה אתי עטייה: כל מה שאתה אומר זה הכול חשוב, אבל יש פה עוד דוברים ולא נספיק

מתי רביבי: ברשותך, הנושא הזה חשוב מידי כדי לתמצת אותו

מתי רביבי:  אנחנו נמשיך הלאה

מתי רביבי:  מדובר על 48 תרחישים

חוה אתי עטייה: האם יש לך תשובות בעניין התקצוב?     

מתי רביבי: יש לי בקשות בעניין התקצוב

מתי רביבי:  אני אפרט את זה

מתי רביבי:  אנחנו הערכנו תקציבית את העלות של 40,000 עובדים פלסטינים לשנה

מתי רביבי:  זה לא 80,000, זה 40,000 כי מדובר על הדרכת גבוה פעם בשנתיים

מתי רביבי:  הברוטו זה 80,000, הנטו זה 40,000 כל שנה

מתי רביבי:  התקצוב של 40,000 פלוס תקורות ניהוליות מסביב לדבר הזה זה סדר גודל של 25 מיליון שקלים לשנה

מתי רביבי:      אני רוצה להגיד משהו על המספר הזה, שהוא חשוב מאוד

מתי רביבי:  המספר הזה הוא לא רק מבטא הוצאה תקציבית

מתי רביבי:  הוא מבטא שינוי מהותי בדינמיקה שמאפיינת את הטיפול הממשלתי בבטיחות בעבודה במדינת ישראל מאז ומעולם

מתי רביבי:  צריך ליצור איזושהי הבנה שמשהו זז, משהו משתנה

מתי רביבי:  כל עוד התחושה הזאת לא תהיה, אנחנו ניפגש כאן כל כמה חודשים ואנחנו נמשיך לדבר

עאידה תומא סלימאן: אז בעצם מה שאתה אומר, שאתם מממנים הכשרות

עאידה תומא סלימאן:  למה מהמינהל אומרים שלא עניתם להם?     

מתי רביבי: אני לא יודע

מתי רביבי:  אני לא ראיתי מכתב כזה אבל זה לא משנה

מתי רביבי:  אני לא חושב, חברת הכנסת תומא, שזה הנקודה כרגע

חוה אתי עטייה: הם הוזמנו ולא הגיעו

מתי רביבי: אני ברשותך רוצה לאתגר את כולנו פה באיזושהי תובנה שאני מוכן לעמוד מאחוריה גם מקצועית בכל היבט שהוא

מתי רביבי:  אם תירצו אחר כך לשמוע על הרקע שלי, אני אשמיע, אבל לא כרגע

מתי רביבי:  אני אומר שהקצאה תקציבית ממשלתית להוצאת העגלה מהבוץ ויצירת דינמיקה של היחלצות ושל רתימה לאיזושהי תפיסה חדשה, תביא לשינוי גדול מאוד בענף, שינוי שכולנו יכולים להתברך בו

מתי רביבי:  אני חושב שזו הבשורה שצריכה לצאת מכאן

מתי רביבי:       מכיוון שפה זו הכנסת ולא ממשלה, אז בעצם מה שמדובר כאן זה יצירת סוג של לוביזם כזה שחברי הכנסת אומרים, אנחנו עומדים על כך שהמדינה תתייצב מאחורי התהליך הזה, תתקצב אותו ותאפשר את יצירת הדינמיקה

עאידה תומא סלימאן: במקום התקציב שאתם משקיעים תתקצב אותו?     

מתי רביבי: עכשיו אני אסביר עוד משפט אחד חשוב

מתי רביבי:  אנחנו מתקצבים

מתי רביבי:  כשעובד יוצא ממקום העבודה שלו, זה הרבה יותר מ-1,000 ליום לעובד

מתי רביבי:  התקציב הישיר להכשרה של עובד זה 400 שקלים ליום

מתי רביבי:  התקציב העקיף שנובע מהעובדה של מה שנקרא זמן אבוד הוא בסביבות 1,500 שקלים, שזה מספר מאוד מאוד גדול במכפלות, לכן אנחנו אכן תורמים את חלקנו בנדיבות רבה

עאידה תומא סלימאן: אבל מה שתשלמו על תאונות שקורות בתוך מקומות העבודה שלכם הוא הרבה יותר

מתי רביבי: זה ברור לי

מתי רביבי:  אין לי ויכוח איתך

עאידה תומא סלימאן: כדאי שגם אתם תחשבו על זה כהשקעה ארוכת טווח לעסקים שלכם

מתי רביבי: חברת הכנסת תומא, אנחנו שם, ועוד איך שם

מתי רביבי:  אנחנו הקמנו מערכות שאף אחד לא תקצב אותן

מתי רביבי:  הקמנו את מטה הבטיחות שאף אחד לא תקצב אותו

מתי רביבי:  הקמנו מערכות נוספות שאף אחד לא תקצב אותן, הכול מתוך איזושהי הזדהות עם הצורך

רן כהן: משפט אחד, ברשותך

רן כהן:  קודם כל אמירה אחת עקרונית

רן כהן:  אני לא מדבר עכשיו בשם המשרד לגמרי סופית, אבל אני עובד במשרד לא מעט שנים

רן כהן:  אנחנו להערכתי לא נוציא שקל אחד כדי לממן כשל שוק שהמעסיקים גרמו לו

רן כהן:  שקל

רן כהן:  יש הסכם מ-2018 מההסתדרות

רן כהן:  הם דרשו שהמעסיקים יממנו

רן כהן:  ההסתדרות פה

רן כהן:  אני מאוד אשמח לקבל תשובה

רן כהן:  לא ענו לנו במכתב, סבבה

רן כהן:  מצלמות, הכול

רן כהן:  תשובה

רן כהן:  זה דבר אחד

רן כהן:       דבר שני, הקבלנים פה

רן כהן:  אני מבקש לדעת עמדה חד משמעית, לא זה כן השאלה, לא השאלה

רן כהן:  אנחנו יודעים מה לעשות עם התשובה

רן כהן:  תשובה אפשר? אנחנו מאוד נשמח לקבל

רן כהן:  תודה

חוה אתי עטייה: אנחנו נפנה אליהם

חוה אתי עטייה:      אני עוברת לדובר הבא מהמינהל האזרחי

חוה אתי עטייה:  תדברו על הפיילוט, על התובנות, אחד מכם

מוטי סטולוביץ': קוראים לי מוטי סטולוביץ', אני סגן רע"ן כלכלה במתפ"ש

מוטי סטולוביץ':  קודם כל הפיילוט הוא פיילוט של רע"ן

מוטי סטולוביץ':  אנחנו לא נממש את החלטתם של משרד העבודה

מוטי סטולוביץ':  בכל מקרה במידה וירצו לעשות את הפרסום של תוצאות הבדיקות של הבטיחות ולעשות בזה התניה, אנחנו בנינו לזה במערכות התניה

מוטי סטולוביץ':  אנחנו כבר הכנסנו בפיתוח הבא של מערכות רישיון תעסוקה גם אופציה של לפתח התניה של קורסים

מוטי סטולוביץ':  הפיילוט הוא של משרד העבודה

עאידה תומא סלימאן: כלומר אתם מוכנים

מוטי סטולוביץ': אנחנו נהיה מוכנים עוד כמה חודשים

דיאנה בארון: האם מאגר העובדים שעברו את ההכשרות יהיה נגיש למעסיקים?         

מוטי סטולוביץ': הוא יהיה בהמשך גם נגיש למעסיקים, כשהמעסיק יוכל לדעת אם הבן אדם עשה את ההכשרה ואיזה הכשרה הוא עשה

עאידה תומא סלימאן: אפשר להוציא אותם באופן ישיר על ידי העובדים?     

מוטי סטולוביץ': היתר התעסוקה זה לא קשור לעובדים

מוטי סטולוביץ':  הוא מתקבל דרך פנייה של המעסיק

מוטי סטולוביץ':  ההיתר לפי הצורה שבו ההיתרים שלי פועלים מאיו"ש או עזה, זה לא משנה, מתקבלים, זה על פי הזמנה של המעסיק בדומה לעובדים זרים אחרים

מוטי סטולוביץ':  ביום שמינהל עובדים זרים או מדינת ישראל תשנה את זה, אנחנו נוכל לשנות את זה גם

מתי רביבי: האם אפשר להתייחס להבחנה בין היתר עבודה זמני לקבוע?     

מוטי סטולוביץ': אני מאוד מכבד את ההצעה שלך אבל העלית אותה פעם ראשונה דקה לפני שהתחלנו בדיון

מוטי סטולוביץ':  אני מציע שכל משרדי הממשלה יעשו על זה מחשבה ויתייחסו

חוה אתי עטייה: תודה

חוה אתי עטייה:      דיאנה, בבקשה

דיאנה בארון: אני רק רוצה להתייחס אולי לתכנים של ההכשרה

דיאנה בארון:  אנחנו שמענו שהפיילוט הצליח, שהוא עבר להרבה מאוד עובדים לפי הסטנדרטים שהציב מינהל הבטיחות, פחות מהמתוכנן, 1,000 פחות אבל בכל זאת

עאידה תומא סלימאן: 1,400 פחות

דיאנה בארון: מה זה אומר שההכשרה הצליחה? אחד מהקריטריונים בעצם לבדיקת ההצלחה של ההכשרה היה צריך להיות הפחתה בפועל של תאונות או אירועים של כמעט ונפגע

דיאנה בארון:  בשבוע הבא אנחנו נפרסם את הדוח החצי-שנתי שלנו

דיאנה בארון:  המספרים של תאונות העבודה בענף הבנייה בישראל רק הולכים ועולים

דיאנה בארון:  מתחילת השנה יש 21 הרוגים

דיאנה בארון:  בתקופה המקבילה שנה שעברה היו 15 הרוגים

דיאנה בארון:  מתחילת השנה יש 160 תאונות בהן יש נפגע אחד לפחות ברמת חומרה בינוני ומעלה

דיאנה בארון:  מדובר במספרים שהם צריכים להדאיג את כולנו

דיאנה בארון:  למרבה הצער כשבאים ואומרים, הפיילוט הצליח, ומנתקים את זה בעצם מההפחתה של התאונות בפועל, אז בעיניי זה אומר שהוא לא הצליח, אם זה לא היה אחד המדדים שנבדקו

דיאנה בארון:       אנחנו מסתכלים אולי על אוכלוסייה ספציפית שעברה את הפיילוט לעומת כלל ענף הבנייה, אבל אפשר היה לבדוק במסגרת הפיילוט הזה את החברות הספציפיות ששלחו את העובדים שלהם

דיאנה בארון:  הרי הפיילוט היה וולונטרי

דיאנה בארון:  הוא לא נכפה על מעסיקים

דיאנה בארון:  מעסקים התנדבו להיות חלק מהפיילוט

קריאה: על פי מה את מודדת הצלחה?     

דיאנה בארון: בתוך הפיילוט הזה היה אפשר לבוא ולהעביר שאלונים גם בתוך הארגון, כמה אירועי כמעט ונפגע היו אחרי הפיילוט? כמה תאונות היו אחרי הפיילוט? לא רק העובדים שהועברו

דיאנה בארון:  הרי המטרה היא לשנות את תרבות העבודה

עאידה תומא סלימאן: הבעיה שאנחנו לא יודעים מה השאלות שנשאלו בשאלון

עאידה תומא סלימאן:  ככה אני מבינה, הערכה, בודקת את השאלון

דיאנה בארון: נכון, אז ההצלחה במסקנות של הפיילוט צריכה באמת להיבחן בעין ציבורית ששקוף לציבור, שנוכל לדעת באמת מה זה המדדים האלה

דיאנה בארון:      אני מצטרפת גם לבקשה של רן

דיאנה בארון:  בכל הכבוד, לא יכול להיות שהתאחדות הקבלנים לא עונה על השאלה הכי בסיסית, האם היא תסכים להרחיב את הפיילוט הזה לכלל ענף הבנייה והאם היא תסכים לממן את זה כדי שזה לא יושת על העובדים שהם הצד החלש בסיפור, וכדי שזה לא יגולגל אל המדינה שבאמת כמו שרן אמר ובצדק, יש כאן כשל שוק שנגרם בגלל הקבלנים ועכשיו המדינה לא צריכה לשאת בעלויות שלו

מתי רביבי: אני מתנגד לאמירה "שנגרם בגלל הקבלנים"

מתי רביבי:  זאת אמירה מאוד שטחית

חוה אתי עטייה: תודה רבה

חוה אתי עטייה:      זוהר שטיינברג, בבקשה

זהר שטיינברג: שלום, טוב, יש לי הרבה מה להגיד

זהר שטיינברג:  אני אתחיל בזה שכבר במרץ שנה שעברה בוועדה של חברת הכנסת לשעבר אבתיסאם מראענה הצענו את עצמנו להשתתף בפיילוט, לעזור ולקדם אותו, ונתקלנו בדלת חסומה

זהר שטיינברג:  אני מבינה את זה אבל זו העבודה שלנו

זהר שטיינברג:  אני מנהלת את קרן עמית מאז אוקטובר 2017

זהר שטיינברג:  ביום שאני חתמתי על הסכם קיבוצי ראשוני עם תאגיד כוח אדם זר לבניין, אני בקרן, שזה גוף של ההסתדרות הלאומית, היה לי ברור מה אני צריכה לעשות, ומבחינתי אני צריכה לעשות הכשרות לעובדים

זהר שטיינברג:  זה היה ברור לי ומאותו יום ועד היום אנחנו עושים הכשרות לעובדים במימון מלא

זהר שטיינברג:  אני לא מצליחה להבין על הסכומים שמדברים פה

זהר שטיינברג:  מדברים פה על 400 ו-500 שקל למי שלא חבר אצלנו

זהר שטיינברג:  אנחנו מעבירים הכשרה ב-175 שקלים

זהר שטיינברג:  על מה אתם מדברים? אתה מוזמן לשאול את הקבלנים ואני אתן לך שמות

זהר שטיינברג:  אתה מוזמן לבוא ולראות הדרכה

זהר שטיינברג:  אנחנו עושים הדרכות עבודה בגובה, מקיפות מאוד, איכותיות מאוד

חוה אתי עטייה: מר רן, למה הם לא שותפים להעביר אתכם את ההכשרות?      

זהר שטיינברג: אתה מוזמן לבוא לראות

זהר שטיינברג:  יותר מזה אני לא יכולה להציע לך

זהר שטיינברג:  הדלת שלנו פתוחה בפני כולם

זהר שטיינברג:  אנחנו מעבירים אלפים של עובדים כל שנה ואני לא מצליחה להבין על מה מדובר פה, באמת

צבי אלדרוטי: אנחנו העברנו השנה 6,000 עובדים

זהר שטיינברג: אנחנו העברנו מאז הפיילוט ועד היום 9,400 עובדים

מסעוד גנאים: ברשותך, אני אענה על זה

חוה אתי עטייה: מה שמך, לפרוטוקול?     

מסעוד גנאים: אני אחמד גנאים ממכללת אלעולא

מסעוד גנאים:  כשעשיתי את הפיילוט הראשון והשני והשלישי פה בבית צפפא, העלות שאת מדברת עליה היא עלות בכלל אפסית מסיבה אחת, כי אני צריך לספק שם אוכל, מים, קפה

זהר שטיינברג: אני מספקת את כל אלה מהתשלומים של דמי חבר שאנחנו כקרן מקבלים, ואתם מקבלים פי כמה

זהר שטיינברג:  במיליונים פי כמה

עאידה תומא סלימאן: סליחה, הדיון עכשיו הוא לא בין המכללה, הספק לבין הקרן

עאידה תומא סלימאן:  זה דיון בין שתי הקרנות

עאידה תומא סלימאן:  אתה מחוץ לתמונה

מסעוד גנאים: אני התמונה הראשית כי אני עשיתי את הפיילוט

זהר שטיינברג: אני לא הייתי זקוקה לפיילוט

זהר שטיינברג:  אני פשוט עשיתי את העבודה

מתי רביבי: השאלה איזה עבודה עשית

דוד מור: אתה יותר ממוזמן לבוא ולראות

דוד מור:  השאלה איזה עבודה אתה עשית

דוד מור:  זה גם אנחנו לא יודעים

זהר שטיינברג: אתה מוזמן לבוא לראות

זהר שטיינברג:      אני רגע רוצה לומר משהו

זהר שטיינברג:  אנחנו פה לא במלחמה

זהר שטיינברג:  כמו שאמרתם, אנחנו לא במלחמה בין הקרנות

זהר שטיינברג:  כמה עובדים יש בענף הבניין, 200,000 עובדים? יש מקום לכולם

זהר שטיינברג:  אם נדע לשתף כוחות ולפעול ביחד אנחנו רק נשפר את הענף הזה, וזו בסופו של דבר המטרה

זהר שטיינברג:  הבעיה פה שמכניסים גופים שכל מה שמעניין אותם זה כסף, סליחה, כמו מכללות למיניהן שאני לא אמנה את השמות

חוה אתי עטייה: קראנו גם את המכתב שלכם ואנחנו רוצים לשמוע את רן, ונמשיך בדוברים

רן כהן: תיראו, כשאנחנו יצאנו למהלך הזה של הפיילוט, לא הייתה לנו שום כוונה שגם אם כאשר הוא יצליח והוא יוחל וייושם באופן מלא, תהיה פה איזושהי בלעדיות, לא לקרן ולא לעמית

רן כהן:  הסיבה היחידה שבתקופת הפיילוט התלבשנו על שיטה שהכרנו אותה כצופים מהצד, אבל ברגע שיצאנו למהלך אז היה לנו גם נוח מבחינת התשומות שאנחנו צריכים להשקיע כדי לעקוב אחרי הדברים, אז היה לנו נוח להתלבש על ה-2,600 האלה בתוך המערך של הקרן לעידוד ענף הבניה

רן כהן:  אין לנו שום כוונה אם זה יתפרס, לתת פה בלעדיות למישהו

רן כהן:  אנחנו לא עובדים באופן בלעדי עם אף צד

רן כהן:  אנחנו נגדיר מכללות, נגדיר סילבוס, נגדיר תפיסת עבודה ומשם זה ירוץ

חוה אתי עטייה: אוקיי, תודה

חוה אתי עטייה:      אודי מנור, בבקשה

דוד מור: אודי מנור, הסתדרות לאומית

דוד מור:  אני רוצה בהמשך באמת למה שזוהר אמרה, קודם כל להציג

דוד מור:  אנחנו בהסתדרות הלאומית מאגדים אלפי עובדים פלסטינים שחברים אצלנו בארגון, ועשרות אלפי עובדים זרים מתאגידים ולא מתאגידים

דוד מור:  מעבר לזה אנחנו מאגדים גם עובדים ישראלים בתחום הזה של ענף הבנייה, מנופאים וכאלה

דוד מור:       אני מאוד מתחבר למה שחברי פה אמר

דוד מור:  אנחנו לא יודעים מה קרה בפיילוט הזה

דוד מור:  אנחנו יודעים מה אנחנו עשינו אצלנו, שזה לא במסגרת הפיילוט

דוד מור:  אנחנו לא יודעים מה קרה בפיילוט או מה נעשה או איזה הכשרות עברו וכמה עברו ולמה עברו

דוד מור:  אנחנו מנהלים אצלנו תהליכים שרק בשנה האחרונה למעלה מ-9,000 עובדים, העברנו אותם השתלמויות מקצועיות

דוד מור:  המאגר שלנו חשוף

דוד מור:  אנחנו עובדים באמת ואנחנו לא ביקשנו תקציב מאף אחד

דוד מור:  אנחנו עושים את זה באמת מאותם תאגידים בלבד, ואנחנו מצליחים לנהל את זה יפה מאוד

דוד מור:      מה שחשוב לנו פה באמת לחדד ולהדגיש

דוד מור:  חברת הכנסת, שמעתי אותך אומרת את זה בחצי משפט, שלא תהיה בלעדיות כי יש עוד גופים שגם אכפת להם וגם רוצים וגם פועלים בתחום הזה

חוה אתי עטייה: הוא טוען שלא יהיה מונופול

דוד מור: זה שכתוב בהסכם הקיבוצי שרק הקרן לעידוד ענף הבנייה תקבל, זה לא אומר שצריכה להיות בלעדיות

רן כהן: ההסכם הקיבוצי לא חל עלינו, אל תדאג

דוד מור: בסדר, אין בעיה

דוד מור:  לנו חשוב באמת לחדד את הנקודה הזאת

דוד מור:  תודה

חוה אתי עטייה: אריאל סופר, בבקשה

אוריאל בוסו: שלום, אריאל סופר, ממונה בטיחות

אוריאל בוסו:  אני עובד עם כמה חברות

אוריאל בוסו:  יש לי גם חברה שלי שנותנת ייעוץ גם בתשתיות וגם בבנייה

אוריאל בוסו:       ברשותך גבירתי, כמה משפטים על הבעיה עצמה

אוריאל בוסו:  ההתמודדות היום-יומית שלנו עם כמות חוסר הידע של הפועלים היא בלתי ניתנת להגדרה

אוריאל בוסו:  אנחנו מקבלים אנשים שהם אוחזים בהדרכות

אוריאל בוסו:  יש להם הכשרות ביד והם לא יודעים בכלל איך לעשות, מה לעשות, איך להתגונן מפני סיכונים ואיך להיעזר ולהשתמש בציוד מגן אישי, זה כאשר הם קיבלו את ההדרכה

אוריאל בוסו:  יש הרבה מקרים שהם מחזיקים בהדרכה ובתעודה כלשהי שמתעדת בעצם את ההכשרה שהם ביצעו, אבל אנחנו עדים להרבה מאוד זיופים

אוריאל בוסו:  אנחנו לא המשטרה אבל אנחנו מתמודדים עם כמות אדירה של זיופים

אוריאל בוסו:       מגיעה קבוצה של פועלים

אוריאל בוסו:  אתה אומר להם, חבר'ה, אין לכם הדרכה, אתם לא רשאים להיכנס

אוריאל בוסו:  אני מדבר על אתרי בנייה, אני מדבר על נת"ע, אני מדבר על לפעמים חלל מוקף, לפעמים עבודות גובה

אוריאל בוסו:  הוא חוזר אחרי חצי שעה עם תעודה בתוקף ולנו אין את היכולת לבוא ולעקוב אחרי מדריכי עבודה בגובה והרבה מאוד אנשים שנותנים זיופים

אוריאל בוסו:  כן פיילוט הצליח, לא פיילוט הצליח, כן נתונים, לא נתונים, וואנס, זה מבוצע באמצעות גוף מוכר של מדינת ישראל, אנחנו כבר במצב הרבה יותר טוב

אוריאל בוסו:  באמת חבל שהנתונים של הפיילוט לא עלו, אבל אנחנו נהיה הרבה יותר חכמים ברגע שיהיה לנו תעודה של גוף מסודר שנותן לנו את ההדרכה

אוריאל בוסו:      באשר לתקציבים, אני לא מתיימר להיות ברמה של מר כהן

אוריאל בוסו:  זה אנשים שמתעסקים בדברים הרבה יותר גדולים והרבה יותר, מה שנקרא ברומו של עולם, אבל ברשותך גבירתי, וגם חברת הכנסת

אוריאל בוסו:  אני רוצה להגיד משהו מאוד פשוט כאזרח פשוט שקורא את החוק

אוריאל בוסו:  תקנות חוק ארגון הפיקוח על העבודה (מסירת מידע והדרכת עובדים) התשנ"ט-1999

אוריאל בוסו:  אני יורד לכותרת שנקראת הדרכת עובדים, סעיף 3(א): "מחזיק במקום העבודה יקיים הדרכה בדבר מניעת סיכונים והגנה מפניהם – להלן ההדרכה, באמצעות בעל מקצוע מתאים"

אוריאל בוסו:  זה החוק

אוריאל בוסו:  רבותיי, זה החוק, אז אם זה החוק, והם גם ככה אחר כך, תסלחו לי, אני לא מוציא דיבתו של אף אדם, מממנים כל מיני תעודות, כן נכונות, לא נכונות

חוה אתי עטייה: סליחה רגע, אנחנו נפנה להתאחדות הקבלנים ולהסתדרות ונקבל מהם את ההתייחסות למה - - -      

אוריאל בוסו: גבירתי, עוד מילה

אוריאל בוסו:  "מחזיק במקום העבודה ינקוט אמצעים כדי לוודא שההדרכה שניתנה לעובדים הובנה על ידם כראוי"

אוריאל בוסו:  אם אתה לא יודע, הם כן זייפו, לא זייפו או כן הגיע מדריך חצי שעה, אמר לו, תלבש רתמה, תעלה פה, תרד שם, תסלחו לי מכובדיי, חלטורה של הדרכה, אז זה לא נקרא שהוא קיים את התקנה

אוריאל בוסו:       ההוצאה רובה ככולה צריכה להיות על המעסיק, על הקבלן, על היזם, כמו שהיתר העבודה הביטחוני שלו יהיה על היזם ועל הקבלן, כמו שהוא מחדש אותה

אוריאל בוסו:  יכול להיות שיהיו גופים נוספים שישתתפו כמו ביטוח לאומי, שבשבוע האחרון, שבוע שעבר שלושה פצועים קשה, שבוע שאחריו חמישה או ארבעה הרוגים

אוריאל בוסו:  תסלחו לי, זה הוצאות עתק של מדינת ישראל

אוריאל בוסו:  אם גופים נוספים ייקחו חלק בהדרכות האלה, בחידוד הזה, ביכולת הזאת לפתח את העובדים למציאות הרבה יותר טובה ובטוחה, המדינה רק תרוויח מזה

אוריאל בוסו:  עיקר ההוצאה צריכה להיות מושתת על הקבלן

חוה אתי עטייה: תודה

דבורה ביטון: למה מושתת על הקבלן?      

אוריאל בוסו: זה החוק, גבירתי

עאידה תומא סלימאן: כי הם אלה היחידים שמרוויחים

אוריאל בוסו: זה מה שכתוב בחוק

חוה אתי עטייה: חברת הכנסת דבי ביטון, בבקשה

דבורה ביטון: אני באמת מברכת על הוועדה שבאמת גם היינו שותפים להגיש אותה

דבורה ביטון:  לדאבוני יש לא מעט זיופים של תעודות וכל מני רישיונות

דבורה ביטון:  כפי שידוע לי, ובהגינותי, אני מכירה את כל נושא הבנייה מקרוב, גם את הקבלנים כי יש לנו חברת בנייה מאוד גדולה, גם את ההתנהלות של העובדים, ואני יודעת שבכל בוקר הם עוברים סדרה של בטיחות ונהלי עבודה

דבורה ביטון:  מנהלי עבודה ועוזרי מנהלי עבודה צריכים כל פעם בעוכריהם, רואים, זה בלי קסדה, זה שכח את הרתמה, חרף העובדה שעושים פה הדרכות

דבורה ביטון:       השאלה הנשאלת היא, אולי בתוך החברה הקבלנית יהיה אדם מוסמך שהוא גם ככה מוסמך, אם זה מנהל עבודה שעבר בטיחות וכו', שבאמת יעשה הדרכות פנימיות לאותם עובדים

דבורה ביטון:  הוא זה שייתן את האישור כמובן בגיבוי של המערכת

דבורה ביטון:  זה יהיה בעצם תעודה ואישור לאותו פרויקט, זאת אומרת, כשהוא עובר לפרויקט אחר, שם ידאגו להכשיר אותו

דבורה ביטון:  אגב, ושגם יהיו סנקציות, כי לא פעם עובדים עוברים הדרכות ולדאבוני עושים מה שעולה ברוחם

דבורה ביטון:  בסוף זה החיים שלהם

דבורה ביטון:  גם עובד צריך לקחת כאן אחריות, עם כל הכבוד

מתי רביבי: צריכים פה להבחין בין כשירותו של העובד לבין הדרכה שלו

חוה אתי עטייה: סליחה רגע, אנחנו צריכים לנעול את הדיון

חוה אתי עטייה:  נדרשנו לפנות את החדר

חוה אתי עטייה:       אני מבקשת שהמשרד יביא תוכנית פעולה איך רוצים להתקדם גם בחקיקה, תקנה, הוראת שעה

חוה אתי עטייה:  אני אדבר עם יושב-ראש הוועדה המיוחדת לעובדים זרים שיקיים דיון משלים לדיון שהתקיים הבוקר

עאידה תומא סלימאן: למה להעביר את זה? סליחה, זה עניין של תקנות בעבודה, זה לא עניין של עובדים זרים

חוה אתי עטייה: אז אני אבקש מהיושב-ראש אייכלר לעשות דיון משלים

עאידה תומא סלימאן: תודה רבה

חוה אתי עטייה: תודה